74 Chlorophyceæ 



uden Formforandring til Ægceller, som ikke frigøres, medens i de 

 hanlige Kolonier Cellerne deles i 64 Spermatozoider, der ligger i 

 Bundter med alle Cilierne vendende til samme Side (som hos 

 Gonium). De enkelte Spermatozoider er langstrakte, gule og har 

 to Cilier i Forenden; deres Volumen og Masse er langt mindre 

 end Ægcellernes. Spermatozoidbundterne sværmer ud som saa- 

 danne og adskilles først, naar de naar en hunlig Koloni. Hos 

 Volvox er der en endnu mere udpræget Forskel i Størrelse mellem 

 Sædlegemer og Ægceller; de sidste findes kun i ringe Antal, sæd- 

 vanlig ikke i Individer med ukønnet Forplantning. Spermatozoi- 

 derne, som dannes i et Antal af indtil over 100 i hvert Bundt, er 

 svagt skruesnoede, har en lang, tynd farveløs Forende, en gul 

 Kromatofor og en rød Øjeplet (Fig. 94, C-D). Zygoten bliver i 

 alle Tilfælde til en Hvilespore, som indeholder en rigelig Mængde 

 rød Olie (Hæmatokrom). Ved dens Spiring dannes hos Pandorina 

 en enkelt stor Sværmespore (sjældnere 2 — 3), som efter Frigørel- 

 sen ved Deling frembringer en ny Koloni (Fig. 93 K-M). Hos 

 Volvox træder Zygotens Cellekrop omgivet af det inderste Væglag 

 (Endosporiet) ud af Sporevæggen; paa dens ene Side ses en 

 farveløs Plet, angivende Tilheftningsstedet for de manglende Cilier, 

 men denne Celle deler sig indenfor Endosporiet paa lignende 

 Maade som Gonidierne, saa at der dannes en ny Volvoxkugle. 



A. Polyblepharideæ. Enkeltvis levende, ingen Cellevæg, 2 — 8 Cilier. 

 Pyramimonas, 4 Cilier, ingen kønnet Forplantning. Dunaliella, 2 Cilier, Kopu- 

 lation af Zoogameter. 



B. Chlamydomonadeæ. Enkeltvis levende, med tynd, ensartet Cellevæg 

 (Ydervæg). Carteria, 4 Cilier. Chlamydomonas, 2 Cilier, Cellekrop uden Pseudo- 

 podier, mange Arter i Fersk- og Saltvand, C. nivalis, paa Gletscheris og -Sne, 

 som den kan farve rød. Polytoma, farveløs, saprofytisk, ellers som Chlamydo- 

 monas. Gloecoccus, som Chlamydomonas, men med et kugleformet, fritsvæ- 

 vende Palmellastadium, i Ferskvandsplankton. Hæmatococcus, Protoplasmakrop- 

 pen udsender Pseudopodier til den noget fjernede Væg, de to Cilier træder ud 

 gennem to korte Rør. 



C. Phacoteæ. Cellevæggen bestaar af to Klapper, ellers som foreg. 

 Pteromonas. Phacotas. 



D. Volvoceæ. Celler forenede i Kolonier eller flercellede Individer. Go- 

 nium, G. pectorale med 16, G. sociale med 4 Celler. Stephanosphæra. Pandorina. 

 Eadorina. Pleodorina. Volvox, V. aureus med 200—4400 Celler, forskellig Kom- 

 bination af de generative Celler, glat Oosporevæg. V. globator, med indtil 22000 

 Celler, Sondring mellem ukønnede og kønnede Individer, de sidste enbo. 



2. Fam. Tetrasporaceæ. Cellerne er i Regelen forenede i 

 Kolonier, indlejrede i Gelé eller fæstede paa Geléstilke, og for- 



